SUSCO เผยกำไรปี 63 ลดลง 44% มาที่ 218 ลบ. เหตุรายได้-ปริมาณขายวูบ
SUSCO เผยกำไรปี 63 ลดลง 44% มาที่ 218 ลบ. จากปีก่อนมีกำไร 388 ลบ. เหตุรายได้-ปริมาณขายวูบ
24 ก.พ. 2564

 บริษัท ซัสโก้ จำกัด (มหาชน) หรือ SUSCO รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 มีกำไรลดลง เนื่องจากบริษัทฯและบริษัทย่อยมีปริมาณการขายน้ำมันรวม 1,048.034 ล้านลิตร ลดลงจากช่วงเวลาเดียวกันของปี 2562 เป็นจำนวน 345.800 ล้านลิตร หรือลดลงร้อยละ 24.81 มีรายได้รวม 16,777.53 ล้านบาท ลดลงจากช่วงเวลาเดียวกันของปี 2562 เป็นจำนวน 11,366.89 ล้านบาท หรือลดลงร้อยละ 40.39 เนื่องจากผลกระทบ COVID 19 ทำให้ปริมาณการขายลดลง โดยเฉพาะน้ำมันอากาศยานจากการจำกัดการทำการบินทั้งในประเทศและระหว่างประเทศในช่วงโควิด
อีกทั้งราคาขายที่ลดลง ตามราคาน้ำมันในตลาดโลกที่ลดลง จึงเป็นสาเหตุที่สำคัญที่ทำให้รายได้จากการขาย–สุทธิลดลง และรายได้อื่นจากกำไรจากการจำหน่ายสินทรัพย์ที่ลดลง บริษัทฯและบริษัทย่อย มีกำไรก่อนภาษีเงินได้จำนวน 273.14 ล้านบาท ลดลงจากช่วงเวลาเดียวกันของปี 2562 เป็นจำนวน 216.43 ล้านบาท หรือลดลงร้อยละ 44.21